Изх.№ 25-00-50/20.03.2024 г.

ОБС Вх. № 79/20.03.2024 г.

**ДО**

 **ОБЩИНСКИ СЪВЕТ**

 **гр. Рудозем**

**Д О К Л А Д Н А З А П И С К А**

**от**

**инж. Недко Фиданов Кулевски – кмет на община Рудозем**

**Относно:** Установяване приложимостта като удостоверителни документи на графични материали – градоустройствен /застроителен и регулационен план/, одобрен през месец май 1973 г. в частта му, в която попада общински поземлен имот с идентификатор 62307.99.13 по КККР на гр. Рудозем, с площ 267 249 кв.м., отразен в КККР на землището като земеделска земя, с начин на трайно ползване: „Обществен, селищен парк, градина“, за който е отреден УПИ I-лесопарк, в кв. 17 по плана на гр. Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Община Рудозем е възложител на обект: „**Проектиране, упражняване на авторски надзор и изпълнение на строително-монтажните работи по паркоустрояване и благоустрояване на съществуващ обществен селищен парк- „Лесопарка“ на гр. Рудозем - изграждане на подходи към парка за МПС, велосипеди и пешеходни туристи; паркинг/и; алейна мрежа; енергоспестяващо осветление; зони за отдих, атракциони и др“.**

 Посочения обект е включен в Приложение №3 към чл. 107, ал. 13 „Прогнозен размер на капиталови разходи по Инвестиционна програма за общински проекти“ от Закон за държавния бюджет на Република България за 2024 г. (ЗДБРБ). За неговата реализация е осигурено финансиране от Министерство на регионалното развитие и благоустройството (МРРБ).

 Предвидените строително-монтажни работи ще бъдат реализирани на територията на общински поземлен имот с идентификатор 62307.99.13 по КККР на гр. Рудозем, с площ 267 249 кв.м., отразен в КККР на землището като земеделска земя, с начин на трайно ползване: „Обществен, селищен парк, градина“, за който е отреден УПИ I-лесопарк, в кв. 17 по плана на гр. Рудозем, за който е съставен Акт за частна общинска събственост № 925/26.01.2024 г. вписан в Службата по вписванията при Районен съд – Мадан под Акт № 39, том 1, вх. рег. № 55/30.01.2024 г.

 По повод направено запитване от страна на Община Рудозем относно статута на поземления имот е изразено становище с рег. индекс ИАГ-6621-07.03.2024 г. от Изпълнителна агенция по горите, съгласно което след извършена инвентаризация на горските територии и на териториите, притежаващи характеристиката на гора, попадащи в района на дейност на ТП „Държавно горско стопанство“ е направено следното обобщено заключение: **Имотът е инвентаризиран, като целият притежава характеристиката на гора по смисъла на чл. 2 от Закона за горите.**

 Отново във връзка с изясняване на статута на имота е изразено становище с изх. № 66-583/22.02.2024 г. от Министерство на земеделието и горите, Дирекция „Поземлени отношения и комасация“, в което се посочва, че същия е инвентаризиран и попада в инвентаризацията на ТП „ДГС Смолян“, утвърдена със Заповед № ЗАП-229/11.03.2020 г. Освен това следва да се вземе под внимание нормата на чл. 2 от ЗСПЗЗ, както и отреждането на поземлен имот с идентификатор 62307.99.13 по КККР на гр. Рудозем – УПИ I-лесопарк, в кв. 17 по плана на гр. Рудозем. **Направен е извода, че поземленият имот не предствавлява земеделска земя.**

 Съгласно § 6, ал. 1 от ПЗР на Закона за горите, „**горски територии, включени в границите на урбанизирани територии - населени места и селищни образувания, определени с околовръстен полигон съгласно § 13, ал. 3 от Правилника за приложение на Закона за планово изграждане на населените места (обн., Изв., бр. 76 от 1960 г.; попр., бр. 96 от 1960 г.; изм., бр. 92 от 1962 г.; изм., ДВ, бр. 47 от 1964 г.; попр., бр. 55 от 1964 г.; изм., бр. 64 от 1965 г. и отм., бр. 62 от 1973 г.), отразен в едромащабни топографски карти или в графични материали към създаване на съответния кадастрален план до 1 юни 1973 г., или определени със застроителен и регулационен план, одобрен до 1 юни 1973 г., се смятат с променено предназначение и за тях не се извършват процедури за промяна на предназначението по реда на този закон“.**

 От приложените към докладната записка документи е видно, че предвидените в посочената разпоредба условия са налице кумулативно, поради което следва да бъде направен извода, че предназначението на имота от горска в урбанизирана територия е променено по силата на закона.

 Следва да бъде посочена и следващата ал. 2 на § 6 от ПЗР на Закона за горите, съгласно която „**графичните материали по ал. 1 се разглеждат от общински експертен съвет по устройство на територията, а приложимостта им като удостоверителни документи се установява с решение на общинския съвет. Промяната на собствеността върху поземлените имоти се извършва по реда на Закона за държавната собственост“.**

Съобразно посочената разпоредба е прието Решение 4/26.02.2024 г. на ОЕСУТ, по Протокол № 3.

 Предвид гореизложеното, на основание § 6, ал. 2 във връзка с ал. 1 от ПЗР на Закона за горите, предлагам на Общински съвет – Рудозем да приеме следното

**П Р О Е К Т О Р Е Ш Е Н И Е:**

 Общински съвет – Рудозем установява приложимостта като удостоверителни документи на графични материали – градоустройствен /застроителен и регулационен план/, одобрен през месец май 1973 г. в частта му, в която попада общински поземлен имот с идентифакатор 62307.99.13 по КККР на гр. Рудозем, с площ 267 249 кв.м., отразен в КККР на землището като земеделска земя, с начин на трайно ползване: „Обществен, селищен парк, градина“, за който е отреден УПИ I-лесопарк, в кв. 17 по плана на гр. Рудозем.

